### Beslutning

Forslaget blev på byrådsmødet den 14. april 2021 henvist til Magistraten med henblik på at indgå i budgetdrøftelserne for 2022.

**Budgetforslag fra V**

Forslag

Venstre i [adresse] ønsker at der hurtigst muligt indføres en budgetmodelfor idræts- og foreningsfaciliteter, således at der - på lige fod med afsættelse af midler til eksempelvis daginstitutionskapacitet, skolekapacitet, plejehjemskapacitet m.m. - fremover også afsættes midler til nye idræts- og foreningsfaciliteter i hele [adresse].

Motivation

[adresse] Kommune har i øjeblikket en stor tilvækst i antallet af nye borgere. Heraf følger en byudvikling hvor flere og flere borgere bosætter sig både i oplandet og centralt i [adresse]. [adresse] har en stor mangel på idræts- og foreningsfaciliteter og det er oftest svært at finde tilstrækkelige kommunale midler hertil i forbindelse med de løbende budgetforhandlinger og budgetaftaler.

Den seneste ansøgningsrunde til faciliteter på forenings- og idrætsområdet beviser at der er et enormt behov i hele [adresse]. For at skabe bedre muligheder for at både nye bydele og byudviklingsområder kan sikres idræts- og foreningsfaciliteter, såvel som bestående lokalsamfund og byområder, foreslår V i [adresse], at der hurtigst muligt udarbejdes en budgetmodel som ovenfor anført.

De fleste er enige i at idræts- og foreningsverdenen er uundværlig både som demokratibærere, men også som garanter for både fysisk og mental sundhed. Derfor skal der sikres midler til at kunne støtte op om idræts- og foreningsverdenen i [adresse].

Stillet af Birger Mortensen

På vegne af Venstre i Århus Kommune

### Sagens forløb

14-04-2021 [adresse]
Forslaget blev på byrådsmødet den 14. april 2021 henvist til Magistraten med henblik på at indgå i budgetdrøftelserne for 2022.